b"\n_START_ARTICLE_\nRadclyffe Hall\n_START_SECTION_\nVida i novel\xc2\xb7les\n_START_PARAGRAPH_\nNascuda en un fam\xc3\xadlia benestant, Marguerite Radclyffe Hall fou ignorada pels seus pares despr\xc3\xa9s que se separessin quan ella era una infant. No obstant aix\xc3\xb2,\xc2\xa0donada la capacitat econ\xc3\xb2mica de la fam\xc3\xadlia, curs\xc3\xa0 estudis al King's College de Londres i despr\xc3\xa9s an\xc3\xa0 a Alemanya per completar-los._NEWLINE_La primera novel\xc2\xb7la de Hall, The Unlit Lamp, \xc3\xa9s la hist\xc3\xb2ria de Joan Ogden, una noia jove que somia instal\xc2\xb7lar-se en un pis a Londres amb el seva amiga Elizabeth i estudiar per esdevenir metgessa, per\xc3\xb2 se sent atrapada per una mare absorbent. _NEWLINE_El primer \xc3\xa8xit notable arrib\xc3\xa0 amb Adam's Breed (1926), una novel\xc2\xb7la de car\xc3\xa0cter m\xc3\xadstic sobre alg\xc3\xba que ho abandona tot per anar a viure com un ermit\xc3\xa0 dins el bosc, amb la qual obtingu\xc3\xa9 el Prix Femina i el James Tait Black Prize._NEWLINE_L'obra m\xc3\xa9s coneguda de Hall fou The Well of Loneliness, l'\xc3\xbanica de les seves novel\xc2\xb7les que mostra obertament relacions l\xc3\xa8sbiques i que provoc\xc3\xa0 un gros rebombori en la societat brit\xc3\xa0nica d'aleshores, i fins i tot arrib\xc3\xa0 a obrir-se un proc\xc3\xa9s per obscenitat, a conseq\xc3\xbc\xc3\xa8ncia del qual n'hagueren de ser destru\xc3\xafts tots els exemplars."